36. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 158 της 24/28 Αυγ. 1965 (ΦΕΚ Α΄  166) Περί χορηγήσεως ειδικού επιδόματος επικινδύνου εργασίας εις Υγιεινολόγους ιατρούς και τους τούτοις μισθολογικώς εξομοιουμένους ιατρούς Υπουργείου Υγιεινής. Λαβόν υπ’ όψιν σχετικήν εισήγησιν του κ. Υπουργού Υγιεινής, αποφασίζει: Εις τους Υγιεινολόγους ιατρούς και τους τούτοις κατά τας κειμένας διατάξεις μισθολογικώς εξομοιουμένους ιατρούς Υπουργείου Υγιεινής, χορηγείται από 1ης Ιαν. 1965 ειδικόν επίδομα επικινδύνου εργασίας επί του βασικού των μισθού εις ποσοστόν εις μεν τους μέχρι και του 4ου βαθμού 70%, εις δε τους 3ου βαθμού και άνω 65%, εφ’ όσον δεν ασκούν ιδιωτικώς ελεύθερον επάγγελμα. Η δαπάνη αύτη θέλει καλυφθή εκ του προϋπολογισμού του Υπουργείου Υγιεινής υπό φορέα 75/110/0259. Η παρούσα πράξις κυρωθήσεται δια Νόμου μερίμνη του Υπουργού Υγιεινής. Η ανωτέρω υπ’ αριθ. 158/1965 Π.Υ.Σ. εκυρώθη αφ’ ης ίσχυσε δια της παρ. 2 άρθρ. 25 Ν.Δ. 4548/1966 (τόμ. 2Α σελ. 384,55). Δυνάμει της διατάξεως ταύτης η ισχύς της 158/1965 Π.Υ.Σ. επεξετάθη από 1 Ιαν. 1966 και επί ιατρών παθολογοανατόμων και παρασκευαστών παθολογοανατομικών Εργαστηρίων των νοσηλευτικών Ιδρυμάτων, των υπαλλήλων του κλάδου των φαρμακοποιών του Υπουργείου Υγιεινής, οριζομένου ως προς τους φαρμακοποιούς του ποσοστού του επιδόματος εις (50%) ως και επί των Ιατροδικαστών, δι ους το επίδομα μετά του ήδη καταβαλομένου εις τούτους ορίζεται εις (100%). Σελ.12(δ) Τεύχος 1306 Σελ. 2 . Δυνάμει του εδαφ. γ΄ της Β΄ περιπτώσεως του άρθρ. 8 Α.Ν. 274/1968 (τόμ. 2Α σελίς 384, 72) το επίδομα των φαρμακοποιών εμειώθη εις 30% και των ιατροδικαστών εις 70%. Βλ. και Ν.Δ. 522/1970 (τόμ. 2Α σελ. 384, 80) και Νόμ. 166/1975 (τόμ. 2Β σελ. 420, 821). 